|  |
| --- |
|  |
| Avlastningshjemmet |
| Selskapsavtale |
|  |
|  |
| **15.10.2014** |

Innhold

[Kapittel I. Selskapsinformasjon 2](#_Toc391365194)

[1.1. Selskapets navn 2](#_Toc391365195)

[1.2. Deltakere i selskapet 2](#_Toc391365196)

[1.3. Selskapets hovedkontor 2](#_Toc391365197)

[1.4. Selskapets formål 2](#_Toc391365198)

[Kapittel II. Ansvar og finansiering 3](#_Toc391365199)

[2.1. Eierandel og deltakeransvar 3](#_Toc391365200)

[2.2. Finansieringsmodell 3](#_Toc391365201)

[Kapittel III. Styringsstruktur 4](#_Toc391365202)

[3.1. Representantskapet 4](#_Toc391365203)

[3.2. Representantskapets oppgaver 5](#_Toc391365204)

[3.3. Styret 5](#_Toc391365205)

[3.4. Styrets oppgaver 6](#_Toc391365206)

[3.5. Daglig leder 6](#_Toc391365207)

[Kapittel IV. Forvaltning 7](#_Toc391365208)

[4.1. Selskapets representasjon **Feil! Bokmerke er ikke definert.**](#_Toc391365209)

[4.2. Regnskapsføring og revisjon **Feil! Bokmerke er ikke definert.**](#_Toc391365210)

[4.3. Budsjett og regnskap **Feil! Bokmerke er ikke definert.**](#_Toc391365211)

[4.4. Låneramme **Feil! Bokmerke er ikke definert.**](#_Toc391365212)

[4.5. Godtgjørelse til representanter i styrende organer **Feil! Bokmerke er ikke definert.**](#_Toc391365213)

[4.6. Ansettelsesvilkår **Feil! Bokmerke er ikke definert.**](#_Toc391365214)

[Kapittel V. Om selskapsavtalen 8](#_Toc391365215)

[5.1. Endring av selskapsavtalen 8](#_Toc391365216)

[5.2. Utvidelse av selskapet 8](#_Toc391365217)

[5.3. Uttreden fra selskapet 8](#_Toc391365218)

[5.4. Oppløsning av selskapet 8](#_Toc391365219)

[5.5. Ikrafttredelse 8](#_Toc391365220)

[5.6 Tvister 9](#_Toc391365221)

[5.7. Andre bestemmelser 9](#_Toc391365222)

## Kapittel I. Selskapsinformasjon

### Selskapets navn

Avlastningshjemmet er et interkommunalt selskap, opprettet med hjemmel i lov om interkommunale selskaper lov av 29. januar 1999 nr. 6 (IKS-loven). Selskapet er et selvstendig rettssubjekt registrert i Foretaksregisteret.

### Deltakere i selskapet

Selskapet eies av kommunene Askim, Eidsberg, Marker, Skiptvet, Spydeberg og Trøgstad.

### Selskapets hovedkontor

Selskapets hovedkontor er i Eidsberg kommune.

### 1.4. Selskapets formål

Selskapets formål er å tilby og drifte avlastning, aktivitetstilbud, observasjon, veiledning og kursvirksomhet på vegne av eierkommunene, for mennesker med nedsatt funksjonsevne.

Selskapet skal i hovedsak tilby tjenester til sine eiere. Ved overkapasitet, kan selskapet tilby plasser til andre kommuner/fylkeskommuner.

Virksomheten følger Lov om kommunale helse- og omsorgstjenester m.m. (helse- og omsorgstjenesteloven) og følger til enhver tid gjeldende forskrifter, avtaler og regelverk knyttet til denne og øvrige lovverk som kommunene er omfattet av.

## Kapittel II. Ansvar og finansiering

### Eierandel og deltakeransvar

Deltakernes ansvar for selskapets forpliktelser tilsvarer eierandelen. Deltakerkommunenes eierandel er basert på offisielle innbyggertall fra SSB, med justering pr. 1.1. hvert fjerde år, i år med kommunestyrevalg:

|  |  |  |
| --- | --- | --- |
| Kommune | Innbyggertall pr. 1.1.2011 | Eierandel |
| Askim kommune | 14 909 | 34,42 % |
| Eidsberg kommune | 10 940 | 25,26 % |
| Marker kommune | 3 476 | 8,03 % |
| Skiptvet kommune | 3 576 | 8,26 % |
| Spydeberg kommune | 5 265 | 12,16 % |
| Trøgstad kommune | 5 142 | 11,87 % |
| Totalt | 43 308 | 100 % |

### Finansieringsmodell

Følgende finansering legges til grunn ved uttak av tjenester fra selskapet:

Samarbeidskommunene dekker et grunnbeløp som utgjør 10 % av totale nettoutgifter for hele Avlastningshjemmet i henhold til deltakerkommunens eierandel, jf. pkt. 2.1.

I tillegg belastes eierkommunene en brukerbetaling pr. bruker.

Øvrige tjenester tilbys eierkommunene til selvkost.

Opptak av brukere gjøres etter følgende prioritering:

1. Brukere fra eierkommunene
2. Brukere fra ikke eierkommuner

Fylkeskommunen / Kommuner som ikke er med i samarbeidet som får brukerplass betaler et tillegg til prisen tilsvarende 20 % av døgnpris.

Faktura og oversikt over forbruk sendes kommunene to måneder av gangen, med forfall midt i fakturaperioden. Det skal foretas individuelle vedtak for hver bruker, med seks måneders oppsigelsesfrist. Transport til og fra AIØ dekkes av brukerkommunene.

## Kapittel III. Styringsstruktur

### 3.1. Representantskapet

Representantskapet er selskapets øverste myndighet.

Representantskapet består av to representanter fra hver kommune som til sammen utgjør selskapets øverste eierorgan. Vedkommende kommunestyre velger selv sine representantskapsmedlemmer med personlige varamedlemmer. Funksjonstiden følger kommunestyreperioden.

Representantskapet velger både leder og nestleder.

Representantskapet følger IKS-lovens §§ 8 og 9 for innkalling og saksbehandling.

Representantskapet er vedtaksdyktig når deltakerne som er til stede utgjør minst 2/3 av stemmene.Som representantskapets beslutning gjelder flertallsavgjørelse. Ved stemmelikhet er møtelederens stemme avgjørende.

Representantskapet har til sammen 8 stemmer etter følgende fordeling:

|  |  |
| --- | --- |
| Kommune | Antall stemmer |
| Askim kommune | 2 |
| Eidsberg kommune | 2 |
| Marker kommune | 1 |
| Skiptvet kommune | 1 |
| Spydeberg kommune | 1 |
| Trøgstad kommune | 1 |
| Sum | 8 |

Styreleder og daglig leder skal møte i representantskapet.

### 3.2. Representantskapets oppgaver

Representantskapet trer ordinært sammen 2 ganger årlig; etter at revidert regnskap foreligger og når grunnlaget for kommende budsjettrammer er klart.

Representantskapsmøtet behandler:

• Årsmelding og regnskap

• Disponering av driftsresultatet

• Økonomiplan og årsbudsjett

• Rammer for låneopptak og tilskudd fra deltakerne

• Fastsettelse av eierstrategi (hvert 4. år)

• Valg av revisor (hvert 4. år)

• Valg av valgkomite (hvert 4. år)

• Valg av styre etter forslag fra valgkomiteen (hvert 2. år)

• Godtgjøring til styret

• Andre saker som er forberedt ved innkallingen

### 3.3. Styret

Styret skal ha 5 eiervalgte medlemmer og 3 numerisk valgte varamedlemmer. Styremedlemmene velges for 2 år av gangen. Representantskapet velger styrets leder og nestleder. Styret fungerer inntil nytt styre er valgt og konstituert.

Daglig leder eller representantskapsmedlem kan ikke være medlem av styret.

Styret følger IKS-lovens §§ 11 og 12 for innkalling og saksbehandling.

Styret er beslutningsdyktig når minst 3 medlemmer er til stede, herunder enten leder eller nestleder.

Hvert styremedlem har en stemme og som styrets beslutning gjelder flertallsavgjørelse. Ved stemmelikhet er møtelederens stemme avgjørende.

Daglig leder har rett og plikt til å være til stede, med tale- og forslagsrett, på styremøtene.

De ansattes representanter har møte- og talerett i tråd med kommunelovens § 26, og når slik rett fremgår av avtale mellom partene i arbeidslivet. Antall ansatte i selskapet vil påvirke de ansattes representasjon i styret, jfr. § 10 i IKS-loven. Daglig leder og daglig leders stedfortreder kan ikke representere de ansatte i styret.

### 3.4. Styrets oppgaver

Styret skal sørge for at:

* selskapet drives i tråd med eiers formål og selskapets styringsdokumenter, og innenfor vedtatte budsjetter
* representantskapets vedtak og retningslinjer gjennomføres og etterfølges
* selskapet er organisert på en slik måte at virksomheten drives mest mulig kostnadseffektivt
* selskapets regnskapsføring og formuesforvaltning er gjenstand for betryggende kontroll

Styret ansetter daglig leder for selskapet, og fastsetter de retningslinjer som daglig leder skal følge. Styret fører tilsyn med daglig leders ledelse av virksomheten.

Styrets leder er selskapets representant under lønnsforhandlinger.

De ansattes representanter i styret kan ikke delta ved behandling av saker som gjelder arbeidsgivers forberedelse til forhandlinger med arbeidstakerne, arbeidskonflikter eller rettstvister med arbeidstakerorganisasjoner.

### 3.5. Daglig leder

Daglig leder forestår den daglige ledelsen av selskapets drift, og har ansvar for at de pålegg og retningslinjer som gis av styret følges opp.

Daglig leder er sekretær for styret og har ansvar for at de saker som legges frem til behandling er forsvarlig utredet.

Daglig leder rapporterer til styret og skal holde styret orientert om alle forhold av betydning for virksomheten.

Daglig leder forestår den daglige personalforvaltning.

Saker av uvanlig art eller av stor betydning for selskapet inngår som hovedregel ikke i den daglige ledelse, jfr. IKS-lovens § 14, tredje ledd.

Daglig leder anviser selskapets utgifter. Utgifter til daglig leder personlig eller i saker hvor det foreligger inhabilitet anvises av styrets leder.

Kapittel IV. Dialog med eier

4.1. Selskapets representasjon

Styret representerer selskapet utad og tegner dets firma.

Styret kan beslutte at styrets leder og daglig leder sammen kan tegne dets firma.

Daglig leder representerer selskapet utad i saker som faller inn under dennes myndighet.

4.2. Regnskapsføring og revisjon

Selskapets regnskaper avlegges etter de til enhver tid gjeldende kommunale regnskapsprinsipper.

Representantskapet velger revisor.

4.3. Budsjett og regnskap

Styret representerer selskapet utad og tegner dets firma.

Styret kan beslutte at styrets leder og daglig leder sammen kan tegne dets firma.

Daglig leder representerer selskapet utad i saker som faller inn under dennes myndighet.

4.4. Låneramme

Selskapet kan ta opp lån for finansiering av vedtatte investeringer. Representantskapet vedtar rammene for selskapets låneopptak. Låneopptaket skal fremkomme i økonomiplanen.

Rammen for selskapets samlede låneopptak er begrenset oppad til 25 millioner kroner.

Selskapet kan ikke stille garanti eller pantsette sine eiendeler til sikkerhet for andres økonomiske forpliktelser. Virksomheten kan ikke selv låne ut penger.

4.5. Godtgjørelse til representanter i styrende organer

Representantskapet fastsetter godtgjørelse til styret og styreleder.

4.6. Ansettelsesvilkår

Selskapet er medlem av KS og følger den kommunale hovedtariffavtalen og avtaleverket for øvrig, som er fremforhandlet mellom partene i arbeidslivet.

De ansatte skal sikres pensjon i tråd med bestemmelser for kommunal sektor. Selskapet er medlem av pensjonsordningen i KLP.

Ved reduksjon i driften eller opphør av selskapet, gis personalet fortrinnsrett til ledige stillinger i samarbeidskommunene.

## Kapittel Vi. Om selskapsavtalen

5.1. Endring av selskapsavtalen

Representantskapet kan foreslå endringer i selskapsavtalen med 2/3 flertall. Endringer som omfatter IKS-lovens § 4, tredje ledd, krever tilslutning av eierne gjennom likelydende vedtak i de respektive kommunestyrer/bystyrer.

Dersom selskapsavtalen er til behandling i kommunestyrene, gjelder følgende ordning: Likelydende vedtak i 2/3 av kommunene er bestemmende. Den eller de kommuner som har et vedtak som avviker fra dette, må behandle avtalen på nytt. Alternativene blir da å enten gjøre et likelydende vedtak som flertallet eller å tre ut av samarbeidet. Kommuner over 10 000 innbyggere har som kommunestyrer dobbeltstemme i denne ordningen.

5.2. Utvidelse av selskapet

Selskapet kan bare utvides ved enstemmig beslutning av eierne. Det samme gjelder for sammenslutning med annet selskap.

5.3. Uttreden fra selskapet

En deltaker kan med 1 års skriftlig varsel si opp sitt deltakerforhold. Uttreden reguleres av IKS-lovens § 30.

5.4. Oppløsning av selskapet

En eventuell oppløsning av selskapet følger IKS-lovens § 32 om oppløsning.

Ved oppløsning fordeler eierkommunene selskapets eiendeler, og er forholdsmessig ansvarlig for andel av selskapets forpliktelser i samsvar med eierandel.

5.5. Ikrafttredelse

Denne selskapsavtalen trer i kraft 01.01.15.

5.6 Tvister

Ved tvist om tolkning av denne selskapsavtalen skal lov om interkommunale selskaper gjelde foran selskapsavtalen.

Ved tvist søkes dette løst gjennom mekling mellom partene.

Verneting er i den rettskrets hvor selskapet har sitt hovedkontor.

5.7. Andre bestemmelser

For selskapet gjelder den til enhver gjeldende lov om interkommunale selskaper.

Selskapsavtalen og eierstrategien er selskapets overordnede styringsdokumenter.

Selskapsavtalen signeres i 7 eksemplarer, hvorav eierne beholder ett eksemplar hver og ett eksemplar beholdes av selskapet.

|  |  |  |
| --- | --- | --- |
| Kommune | Vedtatt i kommunestyre | Ordførers underskrift |
| Askim kommune |  |  |
| Eidsberg kommune |  |  |
| Marker kommune |  |  |
| Skiptvet kommune |  |  |
| Spydeberg kommune |  |  |
| Trøgstad kommune |  |  |